
Parlamentul României

Camera  Deputaţilor

Comisia pentru politicĂ externĂ                                          Comisia pentru apărare, ordine publică 
              Nr. 33/112/2010                                                                         şi siguranţă naţională


                                                  Nr. 32/254/2010                                                 
         Bucureşti, 5 octombrie 2010 
              PL x 493/2010

RAPORT  COMUN
  asupra proiectului de Lege pentru modificarea Legii nr.248/2005 privind regimul liberei circulaţii
a cetăţenilor români în străinătate

1. În conformitate cu prevederile art. 95 şi 115 Regulamentului Camerei Deputaţilor, republicat, cu modificările ulterioare, Comisia pentru politică externă şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege pentru modificarea Legii nr. 248/2005 privind regimul liberei circulaţii a cetăţenilor români în străinătate, trimis cu adresa PL x 493 din 20 septembrie 2010, înregistrat sub nr. 33/112/2010, respectiv, sub                  nr. 32/254 /2010.
2. Potrivit prevederilor art. 75 alineatele (1) şi (3) din Constituţia României, republicată, în cazul acestui proiect de lege, Camera Deputaţilor este Cameră decizională.

3. Proiectul de Lege a fost adoptat de Senat, cu respectarea prevederilor art. 76 alin. (1) din Constituţia României, în şedinţa din 14 septembrie 2010.

Consiliul Legislativ a avizat favorabil proiectul de Lege, cu unele observaţii şi propuneri, conform avizului nr. 611/17.05.2010.

Comisia juridică, de disciplină şi imunităţi a avizat favorabil proiectul de Lege, cu avizul                 nr. Pl x 493/2010.
Comisia pentru administraţie publică, amenajarea teritoriului şi echilibru ecologic, a avizat favorabil proiectul de lege, cu avizul nr. 26/1576 din 28 septembrie 2010.
Comisia pentru drepturile omului, culte şi problemele minorităţilor naţionale, prin avizul                   nr. Pl x 493/2010, a avizat negativ proiectul de lege.
Proiectul de Lege are ca obiect de reglementare modificarea Legii nr. 248/2005 privind regimul liberei circulaţii a cetăţenilor români în străinătate, cu modificările şi completările ulterioare, intervenţiile legislative preconizate fiind asupra acelor prevederi referitoare la restrângerea exercitării dreptului la liberă circulaţie în străinătate pentru cetăţenii români returnaţi în baza acordurilor de readmisie şi la suspendarea acestui drept ca urmare a nerespectării măsurilor de restrângere. De asemenea, se propune încetarea măsurilor de restrângere a dreptului de liberă circulaţie, aflate în curs de executare, dispuse împotriva cetăţenilor ca urmare a returnării în baza acordurilor de readmisie, precum şi încetarea procedurilor judiciare demarcate şi nefinalizate încă.
4. În conformitate cu prevederile art. 61 şi art. 63 din Regulamentul Camerei Deputaţilor, Comisiile sesizate în fond au dezbătut proiectul de lege în şedinţe separate.

În şedinţa din 28 septembrie a.c., Comisia pentru politică externă a luat în dezbatere proiectul de Lege şi a hotărât, cu unanimitate de voturi, să transmită Plenului un raport de adoptare. De asemenea, Comisia pentru apărare, ordine publică şi siguranţă naţională, în şedinţa din 5 octombrie a.c. a hotărât să înainteze Plenului Camerei Deputaţilor, cu unanimitatea voturilor deputaţilor prezenţi, un raport de adoptare.
La lucrările Comisiei pentru politică externă au fost prezenţi un număr de 18 deputaţi, din totalul de 20 membri ai comisiei, iar la şedinţa Comisiei pentru apărare, ordine publică şi siguranţă naţională au fost prezenţi 17 deputaţi din totalul de 25 membri ai comisiei.

5. La dezbaterile care au avut loc în cadrul şedinţei Comisiei pentru politică externă au participat, în calitate de invitaţi, doamna Irina Alexe, şeful Departamentului pentru relaţia cu Parlamentul în cadrul Ministerului Administraţiei şi Internelor şi domnul Constantin Nedelcu, consilier în cadrul Direcţiei Generale Juridice a aceluiaşi minister, iar la dezbaterile Comisiei pentru apărare au participat chestorul de poliţie Aurel Sime, director general al Direcţiei Generale Paşapoarte şi inspector principal Bizadea Alina, şef birou juridic în cadrul aceleiaşi direcţii generale.
6. În raport cu obiectul de reglementare, proiectul de Lege face parte din categoria legilor organice.
În urma dezbaterilor, în şedinţele din 28 septembrie 2010, respectiv, 5 octombrie 2010, cu unanimitate de voturi, Comisiile sesizate în fond propun Plenului Camerei Deputaţilor adoptarea proiectului de Lege pentru modificarea Legii nr. 248/2005 privind regimul liberei circulaţii a cetăţenilor români în străinătate, cu amendamentele prevăzute în anexa la raport.
                        Preşedinte,


                                               Preşedinte,
                                Attila KORODI


                                         Costică CANACHEU

                  Secretar,




                                 Secretar,
             Ştefan BUCIUTA



                                     Eugen Bădălan
ANEXA AMENDAMENTE
	Nr . crt.
	Text adoptat de Senat
	Amendamente propuse

Autorul amendamentelor
	Motivaţie

	  1.
	L E G E pentru modificarea Legii     nr. 248/2005 privind regimul liberei circulaţii a cetăţenilor români în străinătate


	
	

	  2.
	Art. I – Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, se modifică după cum urmează:

1. La articolul 38, litera a) se abrogă.

2. La articolul 39, alineatul (1) se abrogă.

3. La articolul 39, alineatul (3) va avea următorul cuprins:

„(3) În cazul prevăzut la alin.(2), instanţa se pronunţă, prin hotărâre, în termen de 5 zile de la primirea solicitării autorităţilor competente şi comunică hotărârea părţilor, precum şi Direcţiei Generale de Paşapoarte, Inspectoratului General al Poliţiei de Frontieră şi serviciului public comunitar pentru eliberarea şi evidenţa paşapoartelor simple, competente să elibereze paşaportul simplu persoanei împotriva căreia a fost dispusă măsura.”

4. La articolul 42, alineatul (1) va avea următorul cuprins:

,,(1) În situaţia prevăzută la art. 40 lit. d), măsura se dispune, la solicitarea  instituţiei cu competenţe în domeniul apărării, ordinii publice sau siguranţei naţionale, prevăzută la art.39 alin.(2), de către tribunalul în a cărui rază teritorială se află domiciliul persoanei împotriva căreia a fost instituită măsura suspendării exercitării dreptului la liberă circulaţie în străinătate, iar când aceasta are domiciliul în străinătate, de către Tribunalul Bucureşti, pentru o perioadă care nu poate depăşi 3 ani. Prevederile art.39 alin.(3)-(7) se aplică în mod corespunzător

5. La articolul 42, alineatul (2) se abrogă.

3. La articolul 39, alineatul (3) va avea următorul cuprins:

„(3) În cazul prevăzut la alin.(2), instanţa se pronunţă, prin hotărâre, în termen de 5 zile de la primirea solicitării autorităţilor competente şi comunică hotărârea părţilor Direcţiei Generale de Paşapoarte, Inspectoratului General al Poliţiei de Frontieră precum şi serviciului public comunitar pentru eliberarea şi evidenţa paşapoartelor simple, competent să elibereze paşaportul simplu persoanei împotriva căreia a fost dispusă măsura.”

Amendament al Comisiei pentru apărare

	Se impune utilizarea termenului la singular, respectiv „competent”, pentru că acesta se referă numai la serviciul public comunitar pentru eliberarea şi evidenţa paşapoartelor simple nu şi la Direcţia Generală de Paşapoarte sau la Inspectoratul General al Poliţiei de Frontieră. 



	  3.
	Art. II – (1) La data intrării în vigoare a prezentei legi, încetează de drept:

a) toate măsurile de restrângere a exercitării dreptului la liberă circulaţie în străinătate a cetăţenilor români, dispuse până la acea dată de instanţele competente în conformitate cu prevederile art.38 lit. a) şi art. 39 alin.(1) din Legea nr.248/2005 cu modificările şi completările ulterioare şi care se află în curs de executare;

b) toate măsurile de suspendare a exercitării dreptului la liberă circulaţie în străinătate a cetăţenilor români, aflate în curs de executare, dispuse de instanţele competente până la acea dată în temeiul art.40 lit. d) şi, după caz, al art.42 alin.(2) din Legea nr.248/2005 cu modificările şi completările ulterioare pentru nerespectarea măsurii restrângerii exercitării dreptului la libera circulaţie în străinătate dispusă în conformitate cu prevederile art.38 lit. a) şi art.39 alin.(1) din aceeaşi lege;

c) toate procedurile judiciare aflate în curs de desfăşurare şi pentru care nu există o hotărâre judecătorească definitivă şi irevocabilă, pentru instituirea unei măsuri de limitare a dreptului la liberă circulaţie în străinătate începute în temeiul:

- art. 38 lit. a) şi art.39 alin.(1) din Legea nr.248/2005 cu modificările şi completările ulterioare;

- art.40 lit. d) şi, după caz, art.42 alin.(2) din Legea nr.248/2005 cu modificările şi completările ulterioare pentru nerespectarea măsurii restrângerii exercitării dreptului la libera circulaţie în străinătate dispusă în conformitate cu prevederile art.38 lit. a) şi art.39 alin. 1) din aceeaşi lege.

(2) Persoanele împotriva cărora au fost dispuse măsurile prevăzute la alin. (1) lit. b) şi care intră sub efectul prezentei legi, au dreptul de a li se anula din paşapoarte menţiunile referitoare la perioada şi statul/statele pentru care s-a aplicat măsura restrângerii exercitării dreptului la liberă circulaţie în străinătate dispusă în conformitate cu prevederile art.38 lit. a) şi art.39 alin.(1) din Legea nr.248/2005 cu modificările şi completările ulterioare, respectiv de a li se restitui, la cerere, paşapoartele care le-au fost retrase în conformitate cu prevederile art.43 din aceeaşi lege, de către autorităţile care le-au retras.

(2) Persoanele împotriva cărora au fost dispuse măsurile prevăzute la alin. (1) lit. a) şi lit. b) şi care intră sub efectul prezentei legi, au dreptul de a li se anula din paşapoarte menţiunile referitoare la perioada şi statul/statele pentru care s-a aplicat măsura restrângerii exercitării dreptului la liberă circulaţie în străinătate dispusă în conformitate cu prevederile art.38 lit. a) şi art.39 alin.(1) din Legea nr.248/2005 cu modificările şi completările ulterioare, respectiv de a li se restitui, la cerere, paşapoartele care le-au fost retrase în conformitate cu prevederile art.43 din aceeaşi lege, de către autorităţile care le-au retras.

Amendament: Comisia pentru apărare.
	Din eroare materială a fost omisă lit.a), deşi în conţinut se face referire la prevederile cuprinse de aceasta literă.


Întocmit: Expert parlamentar Ozana Rădulescu
             Consilier parlamentar George Cucu


